टेलीओएस-2 और ल्यूमलाइट-4 धरती की निचली कक्षा में भेजे गए
ISRO Launches PSLV-C55 Rocket with Satellites and POEM Platform भारतीय अंतरिक्ष अनुसंधान संगठन (ISRO) आज दोपहर 2:19 बजे PSLV-C55 रॉकेट लॉन्च करेगा। यह आंध्र प्रदेश के श्रीहरिकोटा स्थित सतीश धवन अंतरिक्ष केंद्र से सिंगापुर के दो सैटेलाइट और ISRO के प्लेटफॉर्म POEM के साथ उड़ान भरे
भारतीय अंतरिक्ष अनुसंधान संगठन (ISRO) ने शनिवार दोपहर 2:19 बजे PSLV-C55 रॉकेट से सिंगापुर के दो सैटेलाइट सफलतापूर्वक लॉन्च किए। आंध्र प्रदेश के श्रीहरिकोटा स्थित सतीश धवन अंतरिक्ष केंद्र से भेजे गए इस मिशन से TeLEOS-2 और LUMELITE-4 को पृथ्वी की निचली कक्षा में स्थापित किया गया।
इस मिशन में ISRO का एक्सपेरिमेंटल प्लेटफॉर्म POEM भी भेजा गया। POEM अंतरिक्ष के वैक्यूम (निर्वात) में कुछ टेस्टिंग करेगा। यह PSLV की 57वीं उड़ान थी।
क्या है POEM प्लेटफॉर्म
POEM का पूरा नाम पीएसएलवी ऑरबिटल एक्सपेरिमेंटल मॉड्यूल है। PSLV चार स्टेज वाला रॉकेट है। इसके तीन स्टेज तो समुद्र में गिर जाते हैं। आखिरी यानी चौथी स्टेज जिसे PS4 भी कहते हैं, सैटेलाइट को अपनी कक्षा में पहुंचाने के बाद अंतरिक्ष का कचरा भर रह जाता है। अब इसी के ऊपर प्रयोग करने के लिए POEM का इस्तेमाल किया जाएगा। ऐसा चौथी बार किया जा रहा है।
सिंगापुर के सैटेलाइट- TeLEOS-2 और LUMELITE-4
TeLEOS-2
यह एक टेली कम्युनिकेशन सैटेलाइट है। सिंगापुर सरकार ने इसे वहां के इंजीनियरिंग स्टूडेंट्स के साथ मिलकर तैयार किया है। यह दिन-रात और सभी मौसमों में कवरेज देने में सक्षम होगा। यह 741 किलो वजनी है। यह आपदा प्रबंधन से जुड़ी सूचना देगा।
LUMELITE-4
इसे सिंगापुर के इन्फोकॉम रिसर्च इंस्टीट्यट (I2R) और नेशनल यूनिवर्सिटी ऑफ सिंगापुर के सैटेलाइट टेक्नोलॉजी एंड रिसर्च सेंटर (STAR) की साझेदारी में बनाया गया है। इसका उद्देश्य सिंगापुर की ई-नेविगेशन समुद्री सुरक्षा को बढ़ाना और ग्लोबल शिपिंग कम्युनिटी को फायदा पहुंचाना है। यह 16 किलो का है।
ये खबरें भी पढ़ सकते हैं...
ISRO ने लॉन्च किए ब्रिटेन के 36 सैटेलाइट, इनका वजन 5805 किलो
भारतीय अंतरिक्ष अनुसंधान संगठन (ISRO) ने 26 मार्च को ब्रिटेन के 36 सैटेलाइट एक साथ लॉन्च किए थे। भेजे गए सभी सैटेलाइट का कुल वजन 5805 किलोग्राम था। इस मिशन को LVM3-M3/वनवेब इंडिया-2 नाम दिया गया। इनकी लॉन्चिंग सतीश धवन अंतरिक्ष केंद्र श्रीहरिकोटा के स्पेसपोर्ट से सुबह 9.00 बजे की गई थी। पूरी खबर यहां पढ़ें...
सबसे छोटा रॉकेट SSLV-D2 दूसरी कोशिश में कामयाब, 15 मिनट की उड़ान में 3 सैटेलाइट्स लॉन्च किए
भारतीय अंतरिक्ष अनुसंधान संगठन (ISRO) ने अपना सबसे छोटा रॉकेट SSLV-D2 लॉन्च किया था। स्मॉल सैटेलाइट लॉन्चिंग व्हीकल (SSLV) की लॉन्चिंग 10 फरवरी को सुबह 9:18 बजे श्रीहरिकोटा के सतीश धवन लॉन्चिंग सेंटर से हुई थी। SSLV-D2 तीन सैटेलाइट्स लॉन्च करने में कामयाब हुआ था। ये SSLV को लॉन्च करने की दूसरी कोशिश थी। इसके पहले 9 अगस्त 2022 को पहली कोशिश नाकाम रही थी। पूरी खबर यहां पढ़ें...